《蚊》
宋代·喻良能

慢肤秋来困扑缘，手不胜拍身听旃。
昨夜狞飙惬人意，一扫天宇何澄鲜。
蚊子蚊孙与蚋伯，飞鸣适意须明年。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。